Gewapende rowers binne minute aangekeerArgieffoto Lede van die Kimberley-blitspatrollie in die Noord-Kaap het Saterdagaand twee verdagtes in hegtenis geneem skaars 30 minute ná ŉ gewapende roof by ŉ dokter se huis. Twee mans, gewapen met messe, het op die huis in Klisserville toegeslaan. Die dokter se dogter is met messe gedreig en sy het haar selfoon en skootrekenaar aan die verdagtes oorhandig. Hulle het te voet van die huis gevlug en die polisie is in kennis gestel. “Kimberley se blitspatrollie het vinnig reageer en die verdagtes is binne 30 minute aangekeer. Beamptes het beslag gelê op die gesteelde selfoon en ŉ skootrekenaar ter waarde van meer as R10 000.” Genl.maj. Phiwe Mnguni, adjunk- provinsiale kommissaris, het die lede se vinnige optrede geloof. Die verdagtes sal na verwagting Maandag in die landdroshof in Kimberley verskyn hangende verdere ondersoek deur die polisie.